system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Dan Spătaru?
assistant
Dan George Spătaru () a fost un cântăreț român de muzică ușoară.

Date biografice 

Dan George Spătaru s-a născut în 2 octombrie 1939, într-o familie de învățători, Gherghina și Aurel Spătaru. Și-a petrecut copilăria la Aliman, comuna natală, în Ion Corvin și la Medgidia, alături de sora mai mare Puica (Maria Nicola) și a bunicilor, agricultori.
Caii erau pasiunea lui de mic copil, mai târziu a apărut o altă pasiune, mult mai puternică, aceea pentru fotbal. Dan a crescut printre poveștile bunicilor și cântecelor interpretate de părinții lui. Când avea 12 ani, mama sa a murit, iar cei doi copii s-au mutat la Medgidia la o mătușă pentru a îndeplini dorința mamei "Copiii mei să învețe carte". Aici Dan a făcut liceul și a început cariera de fotbalist. A evoluat pe post de mijlocaș la clubul "Știința București".

În anul III la Facultatea de Educație Fizică și Sport a trebuit să se lase de fotbal, avea hernie de disc. Apoi, s-a dedicat școlii și muzicii. Dan Spătaru era student când a început să cânte la "Casa Studenților" în anul 1962. A început cu muzică italiană, care era la modă. Dragostea pentru muzică a moștenit-o din familie; tatăl său cântase la vioară. Camelia Dăscălescu a fost aceea care l-a descoperit. L-a ascultat odată la "Mon Jardin" și a făcut cu el lecții. Primele bucăți muzicale interpretate de Dan Spătaru au fost ale Cameliei Dăscălescu. Odată,la o terasă l-a întâlnit Temistocle Popa, care i-a compus aproape toate șlagărele. Primul mare succes l-a avut cu "Măicuța mea", de Temistocle Popa. 

A urmat un șir de șlagăre: „Țărăncuță, țărăncuță”, „Nici o lacrimă”, „Nu-ți șade bine când plângi”, „Nu m-am gândit la despărțire”, „Oare, oare, îți pare rău”, „În rândul patru”, „Drumurile”, "Cântec","Măicuță,îți mulțumesc!", "Vorbește lumea că-s ștrengar". 

Dan Spătaru a bătut recordul la aplauze când era în Cuba: 16 minute și 19 secunde. „Prin 1967 am fost la un festival internațional în Cuba, la Varadero, unde sunt trecut în Cartea Recordurilor pentru aplauze: 16 minute și 19 secunde!”

A fost o personalitate a lumii muzicale românești care a rezistat timpului. Dan Spătaru a știut sa își respecte publicul prin ținuta elegantă pe care o avea tot timpul, indiferent de circumstanțe.

Dan Spătaru s-a stins în urma unui infarct în dimineața de 8 septembrie (ora 7:00). Peste zece mii de oameni au fost prezenți la înmormântarea sa.

Viața personală 
În anul 1972 o cunoaște pe viitoarea soție, la "Teatrul Fantasio" din Constanța prin intermediul marelui actor de comedie Jean Constantin. S-au căsătorit în anul 1974 și au avut un copil, Dana. După mărturiile soției sale, Sida, Dan Spătaru a fost „familist convins” și „un model de tătic”.

Discografie (parțială)

 Fir de viață
 In rândul patru
 Oare, oare
 Țărăncuță, țărăncuță
 Peste graniță
 Măicuță, îți mulțumesc
 Drumurile tinereții
 Cine te-a iubit
 Best of (1996)
 Drumurile tinereții (2002)
 Pe drumul meu (2005)
 Raza mea de soare (2005)
 In memoriam vol. 1 (2007)
 In memoriam vol. 2 (2007)

Piese din repertoriu 

 Trecea fanfara militară (Temistocle Popa / Mircea Block)  Ascultă  
 Mi-ai furat inima (Temistocle Popa / A. Grigoriu, R. Iorgulescu)  Ascultă 
 Măicuță, îți mulțumesc (Temistocle Popa / Eugen Mirea)  Ascultă

Filmografie
 Cîntecele mării (1971)

Multimedia

  „Drumurile noastre” (1985)
 DVD - Dan Spătaru momente de aur(2009)

Note

Legături externe 
Discografie parțială DiscoGS
 Ediție de colecție - Dan Spătaru , 24 septembrie 2007, Carmen Anghel, Jurnalul Național
 Album Dan Spătaru Electrecord 
 Iubit de public, 22 mai 2006, Daniela Cârlea Șontică, Jurnalul Național
 "Drumurile noastre": Șlăgarul secolului XX , 8 noiembrie 2004, Dana Andronie, Dana Ciobanu, Jurnalul Național
 Cântecele noastre, toate..., 19 august 2007, Dana Andronie, 9AM.ro

Nașteri în 1939
Decese în 2004
Oameni din județul Constanța
Cântăreți români de muzică ușoară
Înmormântări în Cimitirul Bellu